**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL KLAIPĖDOS MIESTO SAVIVALDYBĖS TARYBOS 2016 M. VASARIO 25 D. SPRENDIMO NR. T2-55 „DĖL TARNYBINIO ATLYGINIMO KOEFICIENTO NUSTATYMO ŠVIETIMO ĮSTAIGOS VADOVAMS“ PAKEITIMO“** **PROJEKTO**

**1. Sprendimo projekto esmė, tikslai ir uždaviniai.**

Šio sprendimo projektu siekiama pakeisti Klaipėdos miesto savivaldybės tarybos 2016 m. vasario 25 d. sprendimą Nr. T2-55 „Dėl tarnybinio atlyginimo koeficiento nustatymo švietimo įstaigos vadovams“ – papildyti jį 2.1.4 papunkčiu, kad būtų nustatyta tarnybinio atlyginimo didinimo galimybė specialiųjų ugdymo centrų, pedagoginės psichologinės tarnybos įstaigų vadovams, dirbantiems su mokiniais, turinčiais specialiųjų ugdymosi poreikių.

**2. Projekto rengimo priežastys ir kuo remiantis parengtas sprendimo projektas.**

Klaipėdos miesto savivaldybės tarybos 2016 m. vasario 25 d. sprendimu Nr. T2-55 „Dėl tarnybinio atlyginimo koeficiento nustatymo švietimo įstaigos vadovams“ (toliau – Tarybos sprendimas) buvo patvirtinti švietimo įstaigų vadovų vidutiniai tarnybinių atlyginimų koeficientai ir numatyti tarnybinio atlyginimo koeficientų didinimo kriterijai.

Lietuvos Respublikos švietimo ir mokslo ministro 2013 m. gruodžio 19 d. įsakymu Nr. V-1254 patvirtintas Švietimo įstaigų darbuotojų ir kitų įstaigų pedagoginių darbuotojų darbo apmokėjimo tvarkos aprašas (toliau – Tvarkos aprašas) reglamentuoja biudžetinių švietimo įstaigų darbuotojų tarnybinių atlyginimų koeficientus ir kitas sąlygas. Pažymėtina, kad šio Tvarkos aprašo 63 punkte yra nustatyti kriterijai didinti tarnybinio atlyginimo koeficientą specialiojo ugdymo centrų, pedagoginės psichologinės tarnybos (švietimo pagalbos tarnybos) vadovams, dirbantiems su mokiniais, turinčiais specialiųjų ugdymosi poreikių.

Siūlytina šiuo tarybos sprendimo projektu patikslinti 2016 m. vasario 25 d. patvirtintą Tarybos sprendimą numatant galimybę didinti tarnybinio atlyginimo koeficientą, atsižvelgiant į Tvarkos aprašo 63 punktą, specialiojo ugdymo centrų, pedagoginės psichologinės tarnybos (švietimo pagalbos tarnybos) įstaigų vadovams, dirbantiems su specialiųjų ugdymosi poreikių turinčiais mokiniais.

**3. Kokių rezultatų laukiama.**

Bus įgyvendintas Lietuvos Respublikos švietimo ir mokslo ministro 2013 m. gruodžio 19 d. įsakymu Nr. V-1254 patvirtinto Švietimo įstaigų darbuotojų ir kitų įstaigų pedagoginių darbuotojų darbo apmokėjimo tvarkos aprašo 63 punktas dėl tarnybinio atlyginimo koeficiento didinimo specialiųjų ugdymo centrų, pedagoginės psichologinės tarnybos vadovams, dirbantiems su specialiųjų ugdymosi poreikių turinčiais mokiniais.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Sprendimo įgyvendinimui reikalingas lėšų poreikis metams – 1359,00 Eur suma (su socialinio draudimo įmokomis – 1780,02 Eur).

**6. Lėšų poreikis sprendimo įgyvendinimui.**

Lėšos sprendimo projekto įgyvendinimui būtų skiriamos iš švietimo įstaigų darbo užmokesčio fondo.

**7. Galimos teigiamos ar neigiamos sprendimo priėmimo pasekmės.**

Teigiamos pasekmės – atsižvelgiant į pateiktus švietimo įstaigų vadovų prašymus ir į Tvarkos aprašo 63 punktą būtų nustatyti švietimo pagalbos įstaigų vadovams, dirbantiems su specialiųjų poreikių turinčiais mokiniais, tarnybinio atlyginimo koeficiento didinimo kriterijai.

PRIDEDAMA:

1. Teisės aktų išrašas, 1 lapas
2. Įstaigų vadovų tarnybinio atlyginimo skaičiavimo lentelė, 1 lapas

L. e. p. Personalo skyriaus vedėja Jolita Grigaitienė